**סמלי משפחה**

ביקרנו בגלריית גיבורים ולמדנו על דמויות שונות בעם היהודי שהיו פורצי ופורצות דרך, גיבורים וגיבורות המהוות השראה לכולנו. ראינו עם אילו דברים הם התמודדו, אילו בעיות בעולם הם ביקשו לפתור וכיצד הם פעלו מתוך דאגה לאחרים ורצון לעזור. אבל למעשה, כולנו מוקפים בנשים וגברים שבכל יום ויום פותרים בעיות, מתמודדים עם אתגרים ודואגים לאחרים מתוך אהבה ורצון לעזור- יכולים לנחש במי מדובר? **המשפחות שלנו.**

**שאלות לפתיחה**

* **מה זאת משפחה בשבילי?**
* **מה המשמעות של משפחה עבורי?**
* **מה מאפיין את המשפחה שלי?**

**תשובות לדיון:**

משפחה מייצגת חיבור חזק בין אנשים, קשר בין דורות (סבא-אבא- נכד), אחריות אחד כלפי השני. המשפחה נמצאת לצידנו ברגעים שמחים ומאושרים וגם ברגעים קשים. המשפחה היא סמל לחברות, קשר אישי, ביטחון ואהבה.

נסתכל על החברים שלנו, ונראה שכל משפחה היא קצת שונה, ייחודית ומיוחדת. לכל משפחה יש מאפיינים משלה - מס' אחים ואחיות, מקום מגורים, השפה של המשפחה והתרבות בה הם חיים.

היום, אם אנחנו רוצים להציג משפחות אז אפשר בקלות לקחת את הטלפון ולהצטלם (לעשות סלפי). בעבר לפני הרבה שנים, כשלא היו טלפונים היו משפחות מכובדות מציירות סמלי משפחה.

**מהם סמלי משפחה?**

סמלי המשפחה הם צורות, אותיות וסימנים שנועדו להציג את המשפחה ולהביע זהות או קשר משפחתי. את הסמלים היו מציגים על קירות בית המשפחה, על דלתות ושערים. בגלל שרק למשפחות עשירות היו סמלי משפחה הן היו מציגות אותן על שערי הארמון או הטירות שלהם. וכך כל מי שעובר בסביבה יזהה מי מתגורר בבית. ישנן משפחות שאפילו היו תופרות דגלים מיוחדים ועליהן היו מופיעים סמלי המשפחה ואם זו הייתה משפחת מלוכה אז היו מציגים את הסמל על המגנים וכלי הנשק של שומרי וחיילי המדינה. *הרעיון היה שכל אחד שרואה את הסמל יוכל לזהות בקלות את המשפחה.*

**איך מעצבים סמלי משפחה?**

כדי לעצב סמל למשפחה היו מתכנסים ראשי המשפחה (אבא, אמא, סבא וסבתא) ושואלים את עצמם שאלות:

**מה התכונות המאפיינות את המשפחה שלי? אילו ערכים מייצגים אותה?**

את התשובות היו מציגים באמצעות דמויות של חיות שונות למשל:

* **אריה**: מסמל אומץ, כוח ומנהיגות, ובמקרים רבים מסמל את שבט יהודה.
* **אייל**: מסמל חן, מהירות ותמימות.
* **נשר**: משקף ראייה רחבה והתרוממות רוחנית.

לצד החיות היו בוחרים גם צבעים:

* זהב וכסף מסמלים עושר וכבוד.
* כחול מסמל חוכמה ונאמנות
* אדום- אומץ וירוק- תקווה
* סגול צדק וריבונות (שלטון).

**האם יש קשר של המשפחה לאזור גיאוגרפי מסוים, למקום מסוים?**

אם משפחה התגוררה ליד הים, היו מציירים גלים. אם היא מתגוררת באזור הררי, היו מציירים הרים.

**במה עוסקת המשפחה? מה המקצוע העיקרי של בני המשפחה?**

אם היו סוחרים היו מציגים בדר"כ ספינות. אם עוסקים תעשייה היו מציגים כלי עבודה, למשל, פטיש.

**איזה תרבות ודת מאפיינים את המשפחה? אם זאת משפחה יהודית, אילו ציורים ואיורים הם היו בוחרים?**

* מגן דוד
* מנורה (מסמל את המקדש בירושלים ואת אור התורה)
* ספר תורה
* ידיים מורמות בדומה לברכת הכהנים (משפחות כהן).
* פסוקים מהתנ"ך או אמרות חוכמה.

תהליך בחירה ועיצוב הסמל נמשך זמן רב ואנשי מקצוע רבים היו מעורבים בו. בסיומו כל משפחה זכתה לסמל ייחודי משלה כך שכולם בעיר ובמדינה היו מכירים אותה.

עכשיו, בואו נראה כמה סמלים של משפחות יהודיות מפורסמות. אלו משפחות מכובדות ועשירות מאוד שפעלו באירופה ואסיה ואולי את חלקן אתם מכירים (רוטשילד, ששון). לכל אחד מהסמלים נשאל אילו ציורים ועיצובים אנחנו רואים. נזכיר, להתייחס לצבעים, לחיות ולצורה של הסמל.

עתה, לאחר שראינו כמה סמלים של משפחות יהודיות מכובדות, הגיע תורכם לעצב את סמל המשפחה שלכם. כל אחד ואחת יקבלו דף וכלי כתיבה והמשימה היא לעצב את סמל המשפחה שלכם. חשבו על הדברים שמאפיינים את המשפחה, האם אתם מתגוררים במקום גיאוגרפי ייחודי (ליד חוף הים, הר, נחל, יער), במה עוסקים ההורים, כמה אחים ואחיות ואילו צבעים מתאימים למשפחה שלכם.